CELEX: 32021R1177
Language: sl
Date: 2021-07-16 00:00:00
Title: Izvedbena uredba Komisije (EU) 2021/1177 z dne 16. julija 2021 o spremembi Izvedbene uredbe (EU) 2015/408 glede črtanja propoksikarbazona s seznama aktivnih snovi, ki se štejejo kot kandidatke za zamenjavo (Besedilo velja za EGP)

19.7.2021   
               
               
                  SL
               
               
                  Uradni list Evropske unije
               
               
                  L 256/60
               
            
         IZVEDBENA UREDBA KOMISIJE (EU) 2021/1177
         z dne 16. julija 2021
         o spremembi Izvedbene uredbe (EU) 2015/408 glede črtanja propoksikarbazona s seznama aktivnih snovi, ki se štejejo kot kandidatke za zamenjavo
         (Besedilo velja za EGP)
         EVROPSKA KOMISIJA JE –
         ob upoštevanju Pogodbe o delovanju Evropske unije,
         ob upoštevanju Uredbe (ES) št. 1107/2009 Evropskega parlamenta in Sveta z dne 21. oktobra 2009 o dajanju fitofarmacevtskih sredstev v promet in razveljavitvi direktiv Sveta 79/117/EGS in 91/414/EGS (1) ter zlasti člena 78(2) Uredbe,
         ob upoštevanju naslednjega:
         
                     (1)
                  
                  
                     Z Izvedbeno uredbo Komisije (EU) 2015/408 (2) je bil pripravljen seznam aktivnih snovi, ki izpolnjujejo merila iz točke 4 Priloge II k Uredbi (ES) št. 1107/2009, da se štejejo kot kandidatke za zamenjavo. Propoksikarbazon je bil vključen na navedeni seznam, ker se je štelo, da izpolnjuje dve od navedenih treh meril, da se šteje kot obstojna, bioakumulativna in strupena snov (snov PBT) v skladu z drugo alineo točke 4 Priloge II k Uredbi (ES) št. 1107/2009.
                  
               
                     (2)
                  
                  
                     Z Izvedbeno uredbo Komisije (EU) 2017/1115 (3) je bila obnovljena odobritev propoksikarbazona kot aktivne snovi, ne pa tudi kot kandidatke za zamenjavo. Nova ocena namreč ni potrdila obstojnosti navedene snovi, zaradi česar snov ne izpolnjuje več dveh meril, da bi se štela kot snov PBT. Zato je bila vljučena v del B Priloge k Izvedbeni uredbi Komisije (EU) št. 540/2011 (4).
                  
               
                     (3)
                  
                  
                     Ker se aktivna snov propoksikarbazon ne šteje več kot kandidatka za zamenjavo, bi jo bilo treba v izogib zmedi črtati tudi iz Priloge k Izvedbeni uredbi (EU) 2015/408, ki navaja aktivne snovi, ki se štejejo kot kandidatke za zamenjavo.
                  
               
                     (4)
                  
                  
                     Izvedbeno uredbo (EU) 2015/408 bi bilo zato treba ustrezno spremeniti.
                  
               
                     (5)
                  
                  
                     Ukrepi iz te uredbe so v skladu z mnenjem Stalnega odbora za rastline, živali, hrano in krmo –
                  
               SPREJELA NASLEDNJO UREDBO:
         
            Člen 1
            Priloga k Izvedbeni uredbi (EU) 2015/408 se spremeni v skladu s Prilogo k tej uredbi.
         
         
            Člen 2
            Ta uredba začne veljati dvajseti dan po objavi v Uradnem listu Evropske unije.
         
         
            Ta uredba je v celoti zavezujoča in se neposredno uporablja v vseh državah članicah.
            V Bruslju, 16. julija 2021
            
               
                  Za Komisijo
               
               
                  predsednica
               
               Ursula VON DER LEYEN
            
         
         
            (1)  UL L 309, 24.11.2009, str. 1.
         
            (2)  Izvedbena uredba Komisije (EU) 2015/408 z dne 11. marca 2015 o izvajanju člena 80(7) Uredbe (ES) št. 1107/2009 Evropskega parlamenta in Sveta o dajanju fitofarmacevtskih sredstev v promet in pripravi seznama kandidatk za zamenjavo (UL L 67, 12.3.2015, str. 18).
         
            (3)  Izvedbena uredba Komisije (EU) 2017/1115 z dne 22. junija 2017 o obnovitvi odobritve aktivne snovi propoksikarbazon v skladu z Uredbo (ES) št. 1107/2009 Evropskega parlamenta in Sveta o dajanju fitofarmacevtskih sredstev v promet ter o spremembi Priloge k Izvedbeni uredbi Komisije (EU) št. 540/2011 (UL L 162, 23.6.2017, str. 38).
         
            (4)  Izvedbena uredba Komisije (EU) št. 540/2011 z dne 25. maja 2011 o izvajanju Uredbe (ES) št. 1107/2009 Evropskega parlamenta in Sveta glede seznama registriranih aktivnih snovi (UL L 153, 11.6.2011, str. 1).
      
      
         
            PRILOGA
            V Prilogi k Izvedbeni uredbi Komisije (EU) 2015/408 se črta vnos za propoksikarbazon.